《夜宿黄塘舟中言怀 其一》
明代·江源

十载天涯客，风烟何处家。乱云迷鸟道，新涨没鸥沙。

落日三叉路，春风五岭花。尘途成底事，未老鬓先华。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。